જયરાજસિંહે વધુમાં જણાવ્યું છે કે સરકારે શિક્ષકો દ્વારા કરાવતા અન્ય કામો માટે શિરપાવ આપવાને બદલે અપૂરતો પગાર આપી ને શોષણ કર્યું છે એટલુંજ નહીં પરંતુ હાઇકોર્ટે ફુલ પગાર આપવાના કરેલા હુકમ સામે સુપ્રીમમાં ગઈ છે. આજે ૫૦૦૦ રૂપિયામાં ઘર ના ચાલે તો વ્યક્તિનું ઈમાન ક્યાંથી ચાલે ? છતાં પણ શિક્ષકો ઈમાનદારીથી પોતાની ફરજો અને બળજબરી ઠોકી બેસાડેલી ફરજો નિષ્ઠાપૂર્વક બજાવી રહ્યા છે. જયરાજસિંહે જણાવ્યું છે કે સરકાર માટે ભીડ ભેગી કરવા શિક્ષકો પર નજર પડે ઉત્સવો અને મેળાવડાના તાયફા કરવા હોય તો શિક્ષકો પર મદાર રાખવાનો. આર્થિક ગણતરી કરાવે રોગચાળો સર્વે, પોલિયો ના ટીમ્પા , વસ્તી ગણતરી,મતદાર યાદી, ખેલ મહાકુંભ , લોકમેળામાં સરકારી કાર્યક્રમમાં હાજરી,શૌચાલય બનાવવા લોકો ને સમજાવવા ઘેર ઘેર જવું આધાર કાર્ડ કઢાવવા, ચૂંટણી કાર્ડ, ચૂંટણીની દરેક કામગીરી વિવિધ સાપ્તાહોની ઉજવણી અસરગ્રસ્તો ને રાહત સામગ્રી વિતરણ ,બાયસેગ દ્વારા વડાપ્રધાન અને મુખ્યમંત્રી અનુકૂળતાએ થતા એકતરફી વાર્તાલાપ ટી.વી. પર બાળકોને ને ગ્રામજનોને ફરજિયાત જોવા ભીડ ભેગી કરવી, પ્રવેશોત્સવની ઉજવણી ૧૫ થી ૨૦ હજારનો ખર્ચ આચાર્ય ભોગવે. એસપીજીની કામગીરી વગેરે કામો કરાવાય છે. ટૂંકમાં શિક્ષણ સિવાય ની બીજી મોટા ભાગ ની કામગીરી કરવી પડે છે, ગુણોત્સવની ઉજવણી, શિક્ષક પાસે શિક્ષણ માટે કેટલો સમય રહે એ સમજી લો, નિરિક્ષરોનો સર્વે ,મતદાર યાદી સુધારણા માટે દરેક ગામના શિક્ષકો જોડે કાયમી કામગીરી, વાવાઝોડાની કામગીરી કંટ્રોલરૂમ કામગીરી, એસએમએસ, વાલી મિટિગ વારંવાર બોલાવવી વારંવાર તાલીમ , વારંવાર મિટિગ માહિતીનુ પુનરાવર્તન શિષ્યવૃતિ માટે બેક એકાઉન્ટની જવાબદારી, ડેન્ગ્યુ કે સ્વાઈન ફ્‌લુ કામગિરીમા ઘરે ઘરે સર્વે એનપીઆરની કામગીરી મધ્યાહન ભોજન, હિસાબો, ઓડિટ, શાળા સ્વચ્છતા, ગ્રામસફાઇ લટકામાં શિક્ષક શાળાકીય પ્રવૃત્તિ કરી શકે તે સ્થિતિમાં જ નહીં રાખવાનો અને છતાં ગુણોત્સવ ની અપેક્ષા રાખવાની આ અપમાન અને શોષણની પરાકાષ્ઠા છે. આજે ખાડા ખોદાવે છે કાલે રસ્તા પર ડામર પથરાવશે તો નવાઈ નહીં.